 Amadou Toumani Toure: Ọdún 72 ló lò lókè èèpẹ, kó tó jáde láyé Ọdun mejilelaadọrin ni oloogbe naa lo loke eepẹ, ko to ki aye pe o digbose. Aarọ ọjọ Isẹgun oni ni Toure mi kanlẹ lorilẹede Turkey nibi to ti n gba itọju lọwọ. Àwọn iròyin tì ẹ leè ní ìfẹ síí: Ọjọ diẹ ẹyin ni aarẹ ana lorilẹede Mali naa gunlẹ silẹ Turkey pẹlu baalu olokoowo kan to ja si olu ilu Turkey, Istanbul. Ki Toure to kuro nilẹ Mali, si lo ti se isẹ abẹ kan nilu Bamako, eyi to nii se pẹlu aisan ọkan. Akomolede ati Aṣa lori BBC:Wo ìrúfẹ ìgbeyàwó méje tó wà nílẹ Yorùbá àti ojúṣe Alárinà Ọdun 2002 ni aarẹ orilẹede Mali tẹlẹ naa jẹ aarẹ titi wọ osu kẹta ọdun 2012, tawọn ologun fi tipa gba ijọba lọwọ rẹ. Ọgagun Amadou Haya Sanogo si lo lewaju iditẹ gbajọba naa. Gbogbo agbaye si lo n kan saara si oloogbe naa pe oun lo fopin si isejọba ologun fun ọpọlọpọ ọdun ni Mali. Bakan naa lo tun fa akoso fun ijọba alagbada lẹyin to seto idibo apapọ lorilẹede Mali lọdun 1992. Orukọ inagijẹ ti wọn fun oloogbe Amadou Toumani Toure si ni Ologun fun ijọba alagbada. : Aarẹ tẹlẹ fun orilẹede Mali, Amadou Toumani Toure ti jade laye. 